**Návrh**

**KÚPNA ZMLUVA**

**č. SVO-RVO2-2024/000818**

**na nákup taktických rukavíc streleckých**

uzatvorená podľa ustanovení § 409 a nasl. zákona 513/1991 Zb. Obchodnéhý zákonník v znení neskorších predpisov ( dalej len „ **Obchodný zákonník**“)súlade s Rámcovou dohodou č. ............................ zo dňa ..................a podľa § 32 a násl. Zákona 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon č. 343/2015 Z.z.“)

**(ďalej len „Kúpna zmluva“)**

medzi Zmluvnými stranami:

**Kupujúci: Slovenská republika zastúpená Ministerstvom vnútra Slovenskej
 republiky**

Sídlo: Pribinova 2, 812 72 Bratislava

IČO: 00 151 866

Identifikačné číslo pre DPH: SK 2020571520

IBAN: SK788180000000700018023

SWIFT: SPSRSKBA

IČO 00151866

Zastúpený:

(ďalej len „Kupujúci“)

**Predávajúci:** XXX

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN:

SWIFT:

Tel.:

e-mail:

registrácia:

(ďalej len „Predávajúci“)

(Kupujúci a Predávajúci ďalej spolu len „Zmluvné strany“ alebo každý samostatne aj ako „Zmluvná strana).

**I.**

**ÚVODNÉ USTANOVENIA**

* 1. Predávajúci sa ako uchádzač zúčastnil verejného obstarávania. Na základe predloženej Ponuky bol Predávajúci označený za úspešného uchádzača a Kupujúci s ním dňa DD.MM.RRRR uzatvoril Rámcovú dohodu č. ................ (ďalej len „Dohoda“) ohľadne podmienok predaja a kúpy taktických rukavic streleckých podľa Prílohy č. 1 tejto Kúpnej zmluvy (ďalej len „Tovar“).
	2. Ak nie je uvedené inak, majú pojmy používané v tejto Kúpnej zmluve význam tak, ako je tento definovaný v Dohode.
	3. Ak nie je v tejto Kúpnej zmluve dohodnuté inak, práva a povinnosti Zmluvných strán v zmysle Dohody sú právami a povinnosťami Zmluvných strán podľa tejto Kúpnej zmluvy.

**II.**

**PEDMET ZMLUVY**

* 1. Predmetom tejto Kúpnej zmluvy je záväzok Predávajúceho dodať Tovar v súlade s touto Kúpnou zmluvou a Dohodou Kupujúcemu a záväzok Kupujúceho prevziať Tovar podľa Prílohy č. 1 Dohody a zaplatiť kúpnu cenu podľa čl. III. tejto Kúpnej zmluvy a Prílohy č. 1 tejto Kúpnej zmluvy.

**III.**

**KÚPNA CENA A PLATOBNÉ PODMIENKY**

* 1. Kúpna cena za Tovar bola určená v súlade s Dohodou podľa zákona NR SR č. 18/1996 Z.z. o cenách v znení neskorších predpisov a jeho vykonávacej vyhlášky č. 87/1996 Z.z. a je stanovená ako konečná vrátane obalu, DPH a dopravy do miesta dodania Tovaru (ďalej len „Cena“).
	2. Cena je určená ako súčin jednotkových cien Tovaru definovaných v Prílohe č. 1 a množstva Tovaru dodávaného Kupujúcemu v súlade s Prílohou č. 1 podľa tejto Kúpnej zmluvy.
	3. Kúpnou cenou sa rozumie cena za predmet zmluvy vrátane všetkých ekonomicky oprávnených nákladov Predávajúceho (colných a daňových poplatkov, dopravy do miesta plnenia uvedeného v čl. V. bod. 5.1. tejto Kúpnej zmluvy a primeraného zisku). Cena sa považuje za uhradenú dňom odpísania finančných prostriedkov z účtu kupujúceho, ktorý je uvedený v záhlaví tejto zmluvy v časti Kupujúci na účet predávajúceho uvedeného v záhlaví tejto zmluvy v časti Predávajúci.
	4. Cena za predmet zmluvy musí byť uvedená v EURO. K fakturovanej kúpnej cene bude vždy pripočítaná DPH stanovená v súlade s všeobecne záväznými právnymi predpismi platnými na území SR v čase dodania predmetu zmluvy.

**IV.**

**DODACIE PODMIENKY**

* 1. Predávajúci sa zaväzuje, že dodá Tovar najneskôr do **5 mesiacov** odo dňa nadobudnutia účinnosti Kúpnej zmluvy.
	2. Termín predchádzajúceho oznámenia dodania Tovaru do miesta dodania Tovaru je minimálne jeden pracovný deň pred dňom dodania. V prípade predchádzajúceho neoznámenia dodania Tovaru Kupujúci nie je povinný dodávaný Tovar prevziať v deň jeho doručenia, ale až v nasledujúci deň. Náklady spojené s odmietnutím prevzatia neoznámenej dodávky Tovaru a jej opätovným doručením znáša Predávajúci.
	3. Predchádzajúce oznámenie dodania Tovaru Predávajúci zrealizuje v čase od 8,00 hod. do 14,00 hod. telefonickým oznámením na tel.č.:................. p. ............................ a následne prostredníctvom faxu na č.: ............... resp. e-mailu na adresu ..................@minv.sk.
	4. Predávajúci odovzdá Tovar v kvalite I triedy a v bezchybnom stave v súlade s dohodnutými technickými a funkčnými charakteristikami, platnými všeobecne záväznými predpismi SR, technickými normami, na základe preberacieho protokolu, prípadne dodacieho listu. Predávajúci umožní Kupujúcemu riadne prevzatie dodaného Tovaru a jeho kontrolu.
	5. V prípade dodania Tovaru pred stanoveným časom dodania Tovaru nemá Predávajúci nárok na finančné zvýhodnenie.
	6. Súčasťou dodaného Tovaru je vždy aj príslušná užívateľská dokumentácia výrobku, návod na použitie, návod na údržbu. Dokumentáciu je Predávajúci povinný predložiť v slovenskom, alebo českom jazyku.

**V.**

**MIESTO PLNENIA**

* 1. Predávajúci sa zaväzuje, že dodá Tovar do skladu Kupujúceho na adresu:

**Ústredný sklad MV SR**

Príboj 560, 976 13 Slovenská Ľupča

Telefón: ...................

Fax: .........................

**VI.**

 **SKONČENIE KÚPNEJ ZMLUVY**

6.1 Pre skončenie Kúpnej zmluvy sa primerane použijú ustanovenia čl. X. Dohody

**VII.**

**ZÁVEREČNÉ USTANOVENIA**

* 1. Vzťah oboch Zmluvných strán sa riadi Dohodou a touto Kúpnou zmluvou. Všetky právne vzťahy vrátane právnych vzťahov výslovne touto Kúpnou zmluvou neupravených sa riadia ustanoveniami Obchodného zákonníka a všeobecne záväznými právnymi predpismi platnými na území Slovenskej republiky.
	2. Táto Kúpna zmluva môže byť menená alebo doplnená len v súlade s právnymi predpismi písomne, formou číslovaných dodatkov, ktorú budú obojstranne podpísané Zmluvnými stranami a budú tvoriť neoddeliteľnú súčasť tejto Kúpnej zmluvy.
	3. Táto Kúpna zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, a to v zmysle zákona § 47 a zákona č. 40/1964 Zb. Občiansky zákonník v znení neskorších predpisov. Kúpnu zmluvu zverejní Kupujúci.
	4. Kúpna zmluva je vyhotovená v troch (3) rovnopisoch s platnosťou originálu, pričom jeden rovnopis zostane Predávajúcemu a dva (2) rovnopisy zostanú Kupujúcemu.
	5. Zmluvné strany sa dohodli, že v rozsahu tejto Kúpnej zmluvy splnomocnený pre vecné konanie za stranu Kupujúceho je:

 ............................... (tel.:.................),

 za stranu Predávajúceho je:

 ............................... (tel.: ......................).

* 1. Zmluvné strany prehlasujú, že táto Kúpna zmluva vyjadruje ich vážnu a slobodnú vôľu, že zmluvné prejavy sú dostatočne určité a zrozumiteľné a že zmluva nebola uzatvorená v tiesni, prípadne za nápadne nevýhodných podmienok. Na znak súhlasu s celým obsahom ju oprávnení zástupcovia obidvoch Zmluvných strán podpisujú.
	2. Neoddeliteľnú súčasť tejto Kúpnej zmluvy tvorí Príloha č. 1.

**Za Kupujúceho: Za Predávajúceho:**

V Bratislave dňa ................................ V ...................... dňa ....................

..................................................... .......................................................

Príloha č. 1 Kúpnej zmluvy

**Štruktúrovaný rozpočet ceny zmluvy**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov** | **Počet** | **Merná jednotka****(kus)** | **Cena za mernú jednotku v € bez DPH** | **Sadzba** **(v%)** | **Výška DPH** **(v €)** | **Cena celkom** **(v € bez DPH)** | **Cena celkom** **(v € s DPH)** |
| 1. | Taktické rukavice strelecké |  |  |  |  |  |  |  |
|  | **Cena celkom za predmet zmluvy v EUR**  |  |  |

Slovom: ............................................................................ EUR